ເກົາຫລີເໜືອ ໄວ້ອາໄລ ຄົບຮອບ ມື້ລາງຜຸ້ນໍາ Kim Jong Il ເສຍຊີວິດ (ສະໄລດ໌)
ອະດີດຜູ້ນໍາເກົາຫລີເໜືອ ທ່ານ Kim Jong Il ບິດາຂອງ Kim Jong Un ໄດ້ເສຍຊີວິດໄປ ໃນວັນທີ 17 ທັນວາ ເມື່ືອນຶ່ງປີກ່ອນ.
ເກົາຫຼີເໜືອ ລະນຶກເຖິງຄົບຮອບນຶ່ງປີແຫ່ງການເສຍຊີວິດຂອງ ອະດີດຜູ້ນໍາປະເທດ ທ່ານ Kim Jong Il ຢູ່ໃນພິທີໄວ້ອາໄລພິ ເສດ ທີ່ນໍາພາໂດຍ ທ່ານ Kim Jong Un ລູກຊາຍແລະຜູ້ກໍາ ຕໍາແໜ່ງແທນທ່ານ ອົງການສູນກາງຂ່າວ ຫຼື  ຂອງທາງການເກົາຫຼີເໜືອ ລາຍງານໃນມື້ວັນຈັນວ່າ ຫລາຍແສນຄົນ ພາກັນຢືນເຄົາລົບ ຢ່າງງຽບສະຫງົບ ຢູ່ນອກສຸສານບ່ອນເກັບສົບຂອງຜູ້ນໍາເກົາຫລີ ເໜືອ ທີ່ເອິ້ນວ່າ ພະລາດຊະວັງ Kumsusan ແຫ່ງຕາເວັນ ຫລື Kumsusan Palace of the Sun ໃນນະຄອນຫລວງ ພຽງຢາງ ສົບຂອງມື້ລາງບິດາ ແລະພໍ່ຕູ້ຂອງທ່ານKim Jong Un ຜູ້ນໍາຄົນປັດຈຸບັນຂອງເກົາຫຼີເໜືອ ແມ່ນໄດ້ຖືກດອຍໄວ້ ຢ່າງຖາວອນ ຢູ່ໃນນັ້ນ ສຽງໂຫວດດັງຂຶ້ນ ເພື່ອໃຫ້ສັນຍານເລີ້ມຕົ້ນການທໍາຄວາມເຄົາລົບ ດ້ວຍການຢືນຢູ່ໃນ ຄວາມສະງົບ ເປັນເວລາ 3 ນາທີ ຊຶ່ງປະຕິບັດກັນຢູ່ທົ່ວ ປະເທດ ແມ່ນແຕ່ຢູ່ເທິງເຮືອໃນ ທະເລ ຄົນທັງຊາດພາກັນຢຸດນິ້ງຢູ່ ໃນເວລານີ້ ເມື່ອນຶ່ງປີກ່ອນເພື່ອປະຕິບັດການໄວ້ ອາໄລ ເວລາທ່ານ Kim Jong Il ເສຍຊີວິດໄປຍ້ອນໂຣກຫົວໃຈວາຍ ຫລັງຈາກໄດ້ຂຶ້ນ ກໍາອໍານາດ ເປັນເວລາ 20 ປີ ລຸນຫລັງການເສຍຊີວິດຂອງບິດາຂອງທ່ານ ກໍຄືທ່ານ Kim Il Sung ຜູ້ສ້າງຕັ້ງເກົາຫຼີເໜືອ ນັກວິທະຍາສາດຫລາຍຄົນ ທີ່ທໍາງານໃນການສົ່ງຈະຫລວດໄລຍະໄກ ຂຶ້ນຢ່າງສໍາເລັດ ຜົນຂອງເກົາຫຼີເໜືອ ໃນອາທິດແລ້ວນີ້ ແມ່ນໂຮມຢູ່ໃນ ຈໍານວນພວກຄົນທໍາອິດທີ່ທໍາພິທີເຄົາລົບກ່ອນໝູ່ ຜູ້ນໍາຄົນປັດຈຸບັນຂອງ ເກົາຫຼີເໜືອ ບໍ່ໄດ້ມີຄວາມເຫັນໃດໆ ໄດ້ແຕ່ເບິ່ງ ການປະຕິບັດພິທີດັ່ງກ່າວ ຄອບຄົວ Kim ສາມລຸ້ນຄົນ ໄດ້ຂຶ້ນປົກຄອງເກົາຫຼີເໜືອດ້ວຍກໍາປັ້ນເຫລັກ ມາເປັນເວລາ ຫລາຍກວ່າ 6 ທົດສະວັດ ຫລື 60 ປີ :